Document ID: /roh_data/filtered/fineweb-2-filterrobots_roh.jsonl.gz/2546

Per producir radio e televisiun en tudestg, talian e rumantsch dovria la Billag. In gea a l'iniziativa muntass ch'i fiss strusch pli pussaivel da rapportar local, tge che capita en il Grischun.
Purschida solida cun SSR e Somedia …
Actualmain haja il Grischun ina purschida solida tar las medias electronicas – quai cun ils programs da la SSR SRG (RTR, RSI, SRF) e da la Somedia (RSO, TSO).
Quai garanteschia rapports regiunals e locals, ed era la diversitad da las funtaunas che saja relevanta per sa far in'opiniun a moda democratica, communitgescha la regenza.
… na saja betg finanziabla da moda privata
Tar in gea vegniss questa purschida liquidada quasi dal tuttafatg. Da finanziar a moda privata ina purschida sumeglianta en qualitad e quantitad è tenor la regenza nunpussaivel en tut ils chantuns muntagnards e rurals da la Svizra. Quai surtut en il chantun Grischun ch'è triling.
RR novitads 12:00